**Skrundas novada 7.-9. klašu skolēnu angļu valodas vārdu burtošanas konkurss**

**„Spelling Bee”**

 **NOLIKUMS**

**1. Konkursa organizatori**

Konkursu rīko Skrundas vidusskola. Konkursu atbalsta grāmatu izdevniecība Oxford University Press un Skrundas novada pašvaldība.

**2. Konkursa mērķi**

1. Veicināt skolēnu interesi par angļu valodu un svešvalodu apgūšanas kultūru un tradīcijām.

2. Pilnveidot skolēnu vārdu mācīšanās prasmi un motivāciju padziļināti apgūt angļu valodu.

3. Novērtēt skolēnu vārdu burtošanas prasmi un aktīvo vārdu krājumu.

**3. Konkursa dalībnieki un norises kārtība**

1. Konkursā piedalās Skrundas novada skolu 7.-9. klašu skolēni. Konkursa dalībnieku skaits ir neierobežots. Pieteikšanās pie savas skolas angļu valodas skolotājām līdz 5. februārim ieskaitot. Katras skolas angļu valodas skolotājas pieteikumu (pielikums Nr 2) konkursam iesūta e-pastā inesedabina@inbox.lv līdz 8. februāra plkst. 10 00 Skrundas vidusskolas angļu valodas skolotājai Inesei Dabiņai.

2. Konkurss tiek rīkots Skrundas vidusskolā 9.februārī plkst. 9 00.

3. Konkursa vārdu avots - visi burtojamie vārdi tiks atlasīti izmantojot vārdu sarakstu Pielikumā Nr 1.

4. Konkursa dalībnieku reģistrācija 9. februārī no 8 30-9 00

**4. Konkursa norise**

1. Konkurss notiek no plkst. 9:00 līdz galvenā uzvārētāja noteikšanai. Konkursa dalībnieki burto vārdus angļu valodā jeb nosauc konkrētu vārdu pa burtiem.

2. Konkurss notiek posmos.

Mēģinājuma posmā katram dalībniekam ir iespēja praktizēties vārda burtošanā vienu reizi un šis posms netiek vērtēts.

 Katrā posmā, katram dalībniekam ir jāsauc pa burtiem (jāburto) vārds, kuru viņš izlozē. Dalībnieks izlozē vārdu, iepazīstas ar to un nolasa to skaļi. Katram dalībniekam ir papildiespēja lūgt vadītāju nolasīt teikumu ar vārda pielietošanas piemēru. Ja dalībnieks burto šo vārdu nepareizi, viņš/viņa dalību konkursā vairs neturpina. Katrs dalībnieks, kas burto vārdu pareizi, turpina konkursu nākamajā posmā.

 3. Katrs konkursa posms noslēdzas tad, kad visiem dalībniekiem bija iespēja burtot vienu vārdu. Visi nākamie posmi turpinās kamēr paliek 3 dalībnieki- konkursa finālisti. Finālā jeb pēdējā posmā var vienlaicīgi izslēgt vairāk nekā vienu dalībnieku. Ja finālā viens no dalībniekiem burto vārdu nepareizi, otrais dalībnieks tiek aicināts burtot to pašu vārdu, un konkurss turpinās, kamēr paliek viens konkursa uzvārētājs.

4. Dalībnieks, kurš ir uzsācis vārda burtošanu, drīkst apstāties un sāk burtot vārdu no jauna, ja otrais vārda burtojums neatšķiras no iesāktā. Konkursa žūrija diskvalificē dalībnieku, kurš, uzsākot vārda burtošanu, apstājas un sāk burtot to no jauna, bet otrais burtojums atšķiras no pirmā. Piemērs ar vārdu „contest”: Nav atļauts (sākotnēji teiktā aizvietošana): “c-o-m…(pauze)…c-o-n-t-e-s-t”. Ir atļauts (atkārtošana): “c-o-n…(pauze)…c-o-n-t-e-s-t”.

**5. Konkursa vērtēšana**

Konkursa žūrija: Skrundas novada angļu valodas skolotāji. Konkursā tiek apbalvoti visi trīs finālisti un pēdēja posma dalībnieki.